Claptons Beach 44 | LekkeSlaap
Claptons Beach 44 is 'n selfsorgdupleks in die veilige Marina Martinique-kompleks sowat 5 km vanaf Jeffreysbaai. Die kompleks bied 24 uur-sekuriteit met afstandbeheerde toegang en toegang tot die strand.
Die selfsorgduplekswoonstel bied slaapplek aan 6 gaste en beskik oor 3 slaapkamers, 1 badkamer, 'n gastetoilet en 'n oopplan-kombuis en -leefarea.
Die slaapkamers en badkamer is bo. Die eerste en tweede slaapkamer het elkeen 'n dubbelbed en 'n see-uitsig. Die derde slaapkamer het 'n stapelbed. Die badkamer het 'n bad, toilet en 'n wasbak.
Die kombuis en leefarea is op die grondverdieping. Die kombuis is met 'n stoof, oond, yskas-vrieskas, kisvrieskas, mikrogolfoond, ketel en 'n wasmasjien toegerus. Die sitkamer het 'n TV met 'n DStv-koppelpunt. Gaste kan hul eie dekodeerder en slimkaart saambring. Daar is 'n gastetoilet en wasbak op dié verdieping en die eenheid het 'n buitestort. Die eenheid het ook skuifdeure wat op 'n stoepie met ingeboude braaigeriewe oopmaak.
Die kompleks het 'n omheinde swembad en 'n groot grasperk vir kinders om te speel. Gaste kan hul eie boot of kajak saambring en op die kanaal van 5,5 km vaar. Claptons Beach het direkte toegang tot die kanaal. Die water is veilig vir swem en visvang.
Die kompleks het direkte toegang tot die strand en gewilde restaurante, Tapas en Walskipper, aan weerskante van die kompleks.
’n Bespreking by Claptons Beach 44 sluit in:
https://travelground.imgix.net/AAEAAQAAAAAAAAAAAAAA055a93b02309646f0b660e0e3e42565bee759955ac27f91c508e7c7c137ca12544157b2410e16487e3bddb334e83356ac04a?w=1440&h=960&fit=crop&auto=format Vanaf R800 per nag (plek vir 6) Palm Drive Marina Martinique 6332 Oos-Kaap 086 999 0018 14:00-19:00 10:00 -34.076468674663 24.919941866943